उत्तरी हवा में नमी से दिन का तापमान 30 पर पहुंचा
जिन उत्तरी हवा के कारण पिछले दिनों ठंड बढ़ी, अब उन्हीं के कारण मौसम के तेवर पूरी तरह बदल गए हैं। 23 दिसंबर को ठंडी हवाओं के कारण जहां दिन का पारा 20 डिग्री तक लुढ़क गया था, वह अब 30 पर आ गया है। इसके अलावा रात का पारा भी 8.5 पर पहुंच गया है। हालांकि यह स्थिति अगले दो-तीन दिन में फिर बदल सकती है।
मौसम कार्यालय से मिली जानकारी के अनुसार पिछले दो दिन से हवाओं की दिशा तो उत्तरी ही बनी हुई है, लेकिन अब उसमें नमी बढ़ गई है। इसके कारण ही तापमान में वृद्धि हो रही है। जबकि पूर्व में हवाएं सूखी और ठंडी थी, जिससे पारा 5 डिग्री तक लुढ़क गया था।
तापमान में उतार चढ़ाव से रहे सावधान: डाक्टरों का कहना है कि तापमान अचानक आने वाले उतार-चढ़ाव से सावधान रहने की जरूरत है। दिन और रात के तापमान में ज्यादा फर्क हो तो शरीर पर वायरस आदि का प्रभाव ज्यादा पड़ सकता है। सर्दी-जुकाम से लेकर वायरल फीवर के मामले में बढ़ सकते हैं। साथ ही बच्चों में निमोनिया का खतरा बढ़ सकता है। इसलिए सावधानी रखना जरूर है।
10 दिसंबर के बाद पहली बार पारा 30 पर
सोमवार अधिकतम तापमान 30 डिग्री पर पहुंच गया। इससे पहले 10 दिसंबर को दिन का तापमान इस स्तर पर था। यह सामान्य से 6 डिग्री ज्यादा तापमान रहा। जबकि न्यूनतम तापमान 8.5 डिग्री दर्ज किया गया। मौसम कार्यालय के मुताबिक संभवत: 31 दिसंबर तक मौसम के तेवर कुछ नर्म रहने की संभावना है। नए साल से से ठंड एक बार फिर वापसी कर सकती है।
इस तरह बदले मौसम के तेवर
दिन अधि. न्यून.
23 दिसंबर 20.0 5.4
24 दिसंबर 21.8 5.2
25 दिसंबर 22.1 5.0
26 दिसंबर 23.4 5.4
27 दिसंबर 27.8 6.4
तापमान में भले ही वृद्धि हो रही हो, लेकिन सुबह ठंडक बनी हुई है और धुंध भी छा रही है।
मौसम
awa_Deva hin_Deva hin_Deva hin_Deva bho_Deva hin_Deva hin_Deva npi_Deva bho_Deva bho_Deva bho_Deva bho_Deva bho_Deva hin_Deva bho_Deva